EkBass/fiwiki-20250220-pages-articles huggingface dataset:
Emile Zuckerkandl

Emile Zuckerkandl (1922–2013) oli itävaltalaissyntyinen ranskalainen molekyylibiologi, joka kehitti yhdessä Linus Paulingin kanssa molekyylikelloksi nimetyn ajoitusmenetelmän California Institute of Technology -yliopistossa Kalifornian Pasadenassa 1960-luvun alkupuolella. Häntä pidetään yhtenä molekyylievoluution tutkimuksen uranuurtajista. Zuckerhandl syntyi Itävallassa juutalaisperheeseen, jonka äiti lapsineen pakeni perheen isän luo Pariisiin natsien noustua valtaan Itävallassa 1938. Natsien vallattua myös Ranskan perhe pakeni Algeriaan, jossa asui vuoteen 1945 saakka. Emile-poika haaveili lääkärin urasta, mutta oli myös lahjakas pianisti. Matemaatikko Walther Mayer, Albert Einsteinin läheinen työtoveri Princetonin yliopistossa, kuului Zuckerhandlin perheen ystäviin ja järjesti pojalle jo perheen Algerian- vuosina stipendin, jolla tämä olisi päässyt opiskelemaan Yhdysvaltoihin. Sodan jälkeen perhe palasi kuitenkin Pariisiin, jossa Emile Zuckerkandl opiskeli aluksi Sorbonnen yliopistossa, mutta huomasi stipenditarjouksen olevan yhä voimassa ja sai opiskelupaikan Illinois’n yliopistosta. Master-tutkinnon tutkielmaprojektin hän teki Massachusettsin osavaltion Woods Holessa sijaitsevassa merentutkimuslaitoksessa ja palasi sitten valmistuttuaan Ranskaan. Siellä hän jatkoi biokemian opintojaan, meni naimisiin ja työskenteli sitten useita vuosia Ranskan suurimmassa merentutkimuslaitoksessa. 1950-luvun keskivaiheilla hän tutustui Linus Paulingiin, joka houkutteli Zuckerkandlin pariskunnan muuttamaan vuonna 1959 Kaliforniaan ja otti Emile Zuckerkandlin tutkijaksi Caltech-yliopistoon. Vuonna 1963 Zuckerkand vieraili tutkijana Dick Jonesin laboratoriossa Oregonissa. 1970-luvun alussa hän meni mukaan vastaperustetun Journal of Molecular Evolution -lehden toimittajaryhmään. ==Lähteet== Luokka:Vuonna 1922 syntyneet Luokka:Vuonna 2013 kuolleet Luokka:Ranskalaiset biologit Luokka:Itävaltalaiset biologit Luokka:Molekyylibiologit
Doon de Mayence

Doon de Mayence on keskiaikaisten ranskalaisten chanson de geste -runojen sankari. Hänen tarinansa kerrotaan Geste de Doon de Mayence -syklissä eli runosarjassa. Sykli kuvaa Kaarle Suuren kapinallisia paroneja, ja sisältää tarinoita, joiden sankareina ovat Doonin lisäksi Girart de Roussillon, Raoul de Cambrai, Renaud de Montauban ja Ogier De Danemarche. Doonia itseään käsittelevä runo kuvaa ensimmäisessä puoliskossaan hänen lapsuuttaan romantisoivasti. Jälkipuolisko puolestaan kuvaa Doonin sotaretkeä Saksiin ja se saattaa perustua todellisiin tapahtumiin. ==Lähteet== Luokka:Kirjallisuuden henkilöhahmot
Osuuspankintalo (Tampere)

Osuuspankintalo (alun perin Kansallis-Osake-Pankin talo) on arkkitehti Vilho Penttilän suunnittelema, vuonna 1910 valmistunut pankkirakennus, joka sijaitsee Tampereen keskustassa osoitteessa Kauppakatu 4. Talon rakennutti toimipaikakseen Kansallis-Osake-Pankki. Vuonna 1938 se muutti muihin tiloihin ja myi kiinteistön Tampereen Seudun Osuuskassalle, josta myöhemmin tuli Tampereen Seudun Osuuspankki. Nykyään talon omistaa rakennusyhtiö Peab. ==Arkkitehtuuri== Talo oli alkuaan kolmikerroksinen, ja se edusti kansallisromanttista tyyliä niin ulkoa kuin sisältäkin. Keskellä pääjulkisivua kohosi korkea vuolukivillä verhottu torni. Vuonna 1940 talon länsipäätyyn osui talvisodassa pommi, joka hajotti tornin ja vaurioitti kaikkia kerroksia. Korjaustyöt vaikuttivat huomattavasti rakennuksen myöhempään ulkoasuun: 1950-luvulla talo korotettiin viisikerroksiseksi, mikä toi siihen piirteitä senaikaisesta liikerakentamisesta. Korotuksen suunnitteli arkkitehti Bertel Strömmer.Hirvikallio 2014, Rakennushistoriallinen selvitys, s. 10, 14, 17, 19, 38, 40. Viidennestä kerroksesta tehtiin sisäänvedetty. Alkuperäisestä pääjulkisivusta ovat enää jäljellä lähinnä toisen ja kolmannen kerroksen graniittiset lohkomaiset pinnat. Myös porttikäytävän pielissä on säilynyt kiveen hakattuja jugendtyylisiä koristeita. Pankin sisätilat on nykyaikaistettu, eikä alkuperäisiä rakenteita juurikaan ole näkyvissä. Pankkisalin päätyä koristaa kuitenkin edelleen taiteilija Joseph Alasen seinämaalaus Elonkorjuu, joka oli osa vanhaa sisustusta.Hirvikallio 2014, Rakennushistoriallinen selvitys, s. 10, 16, 22, 38–40. Osuuspankintalon julkisivut ja pankkisali on suojeltu asemakaavalla. Suojelumerkinnän mukaan kyseessä on ”rakennustaiteellisesti ja kulttuurihistoriallisesti arvokas sekä kaupunkikuvan säilymisen kannalta tärkeä rakennus”, jota ei saa purkaa.Hirvikallio 2014, Rakennushistoriallinen selvitys, s. 4, 39. ==Lähteet== Luokka:Tampereen suojellut rakennukset Luokka:Tampereen liikerakennukset Luokka:Tammerkoski Luokka:Tampereen toimistorakennukset
Pasi Valasti

Pasi Valasti (s. 16. huhtikuuta 1969) on suomalainen pöytätennispelaaja. Hän on kaksinpelin yhdeksänkertainen Suomen mestari. ==Lähteet== Luokka:Suomalaiset pöytätennispelaajat Luokka:Vuonna 1969 syntyneet Luokka:Elävät henkilöt
Škoda Kamiq

Škoda Kamiq on Škoda Auton vuodesta 2019 lähtien valmistama pieni crossover- tyyppinen automalli, joka esiteltiin Geneven autonäyttelyssä keväällä 2019. Se perustuu samalle MQB A0 -pohjalevylle kuin esimerkiksi Škoda Scala ja Volkswagen T-Cross. Vuoden 2019 Euro NCAP -kolaritestistä Kamiq sai tulokseksi täydet viisi tähteä. Bensiinimoottorit ovat kolmesylinterinen 1,0-litrainen (95/115 hv) ja nelisylinterinen 1,5-litrainen (150 hv). Dieselmoottori on 1,6-litrainen (115 hv). 95-hevosvoimaista lukuun ottamatta kaikkien moottorien yhteyteen on valittavissa seitsemänportainen DSG-kaksoiskytkinvaihteisto. Manuaalivaihteisto on viisivaihteinen pienitehoisimmassa moottorissa, muissa kuusivaihteinen. Škoda Kamiq valittiin vuoden autoksi Suomessa 2020. == Lähteet == == Aiheesta muualla == Kamiq Luokka:J-segmentin autot Luokka:2010-luvun autot Luokka:2020-luvun autot
Cindy Hyde-Smith

Cindy Hyde-Smith (s. 10. toukokuuta 1959 Brookhaven, Mississippi, Yhdysvallat) on yhdysvaltalainen poliitikko, joka on toiminut Yhdysvaltain senaattorina Mississippista huhtikuusta 2018 lähtien. Hän on republikaanisen puolueen jäsen. Ennen valintaa senaattoriksi Hyde-Smith oli Mississippin maatalous- ja kauppakomissaari ja Mississippin osavaltionsenaatin jäsen. == Lähteet == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1959 syntyneet Luokka:Elävät henkilöt
Matías Miyakolainen

Pyhä Matías Miyakolainen (myös Meakolainen; kuollut 5. helmikuuta 1597 Nagasaki, Japani) oli japanilainen fransiskaanitertiaari, pyhimys ja marttyyri. Hänet ristiinnaulittiin pyhän Pedro Bautistan ja seuralaisten kanssa Nagasakissa. Paavi Urbanus VIII julisti hänet autuaaksi 14. syyskuuta 1627, autuas paavi Pius IX kanonisoi hänet 8. kesäkuuta 1862 ja hänen muistopäiväänsä vietetään 6. helmikuuta. == Lähteet == Luokka:Japanilaiset teloitetut Luokka:Kristityt marttyyrit Luokka:Pyhimykset Luokka:Syntymävuosi tuntematon Luokka:Vuonna 1597 kuolleet
Katkerokala

Katkerokala (Rhodeus amarus) on särkikaloihin kuuluva pienikokoinen eurooppalainen sisävesikala. == Koko ja ulkonäkö == Katkerokala on yleensä noin viiden senttimetrin pituinen, enintään yhdentoista. Sen silmät ovat särjen tapaan punertavat. Evät ovat harmaat, hieman punertavat. == Elinympäristö ja levinneisyys == Katkerokala on euroopplainen laji, jonka luontainen levinneisyysalue ulottuu Ranskan Rhône-joen vesistöalueelta Turkkiin ja pohjoiseen Nevajoelle. === Katkerokala Suomessa === Suomessa katkerokala on vieraslaji, joka tavattiin ensimmäisen kerran vuonna 2020 varsinaissuomalaisesta lammesta, johon sen epäillään joutuneen ihmisen tahallaan levittämänänä.YLE: Suomesta löytyi kaksi uutta vierasperäistä kalalajia – kaloja löytyi varsinaissuomalaisista lammista Viitattu 14.1.2021. == Lisääntyminen == Katkerokalan lisääntymistapa on omituinen. Naaras laskee mädin munanasettimella pohjassa elävän simpukan sisälle, johon simpukka imee koiraan levittämän maidin sifollaan suodattamansa veden mukana. Poikaset kehittyvät simpukan sisällä. Katkerokalaa on aikoinaan käytetty hyväksi ihmisen raskaustestinä. Hedelmöittyneen naisen virtsa saa katkerokalan munanasettimen työntymään esille. == Lähteet == == Aiheesta muualla == * USGS: Rhodeus sericeus Luokka:Katkerokalat Luokka:Elinvoimaiset lajit
Aaltosalakka

Aaltosalakka (Alburnoides oblongus) on Syrdarjan vesistöalueella esiintyvä keskiaasialainen särkikalalaji. Se on verrattain pieni kala, alle 15 senttimetrin mittainen. == Lähteet == Luokka:Särjet (alaheimo)
Marcus Elieser Bloch

Marcus Elieser Bloch (1723 Ansbach – 1799 Carlsbad) oli saksalainen lääkäri ja luonnontieteilijä. Häntä pidetään yhtenä 1700-luvun parhaista iktyologeista. Acanthurus blochii -niminen kalalaji on nimetty hänen mukaansa. == Lähteet == Luokka:Saksalaiset lääkärit Luokka:Saksalaiset luonnontieteilijät Luokka:Vuonna 1723 syntyneet Luokka:Vuonna 1799 kuolleet
Plottinajokoira

Plottinajokoira () on yhdysvaltalainen koirarotu, joka kuuluu kotimaassaan ryhmään Hound Group. Se on ollut Pohjois-Carolinan virallinen osavaltiokoira vuodesta 1989 lähtien.Plott Hound, North Carolina State Dog. State Symbols USA. Haettu 28.1.2019. FCI ei ole tunnustanut sitä, mutta Pohjoismainen Kennelunioni ja sitä myötä myös Suomen Kennelliitto ovat. SKL-rotumääritelmä on vuodelta 2010.Plottinajokoira: Rotumääritelmä. Suomen Kennelliitto: 21.9.2010. Haettu 27.1.2019. == Ulkonäkö == Päälaelta pyöristynyt kallo on melko tasainen, kuono keskipitkä ja huulet mustat. Kirsu on aina musta. Ainoa sallittu purenta on leikkaava. Silmät voivat olla joko pähkinän- tai tummanruskeat. Korvat ovat melko leveät, keskipitkät ja kauniisti riippuvat. Ylälinja on loivasti laskeva, selkä vahva, lihaksikas ja tasainen. Häntä on melko pitkä, sapelimainen ja vapaasti liikkuva. Karvapeite on sileä, kiiltävä ja yleensä yksinkertainen, mutta joillain koirilla esiintyy myös kaksinkertaista karvapeitettä. Toivotuin väritys on brindle eri sävyissään kelta-, puna- ja ruskeabrindlestä sini- ja mustabrindleen asti. Haalistunut sinertävän harmaa brindle tunnetaan rodulla värityksenä nimeltä maltese. Brindlellä koiralla sallitaan myös musta satula, vaikkei se olekaan yhtä toivottu kuin "puhdas" brindle. Samoin myös yksivärinen musta ja musta brindle-merkein sallitaan. Lisäksi rotumääritelmä mainitsee harvinaisen riistanvärin, joka vaihtelee sävyltään vaaleasta kermasta ja hiekasta punaiseen tai kullankeltaisesta kellertävään tumman ruskeaan. Uroksen säkäkorkeus on 51-63,5 cm ja paino 23-27 kg; nartulla vastaavat mitat ovat 51-58 cm ja 18-25 kg. Image:Plott-bluebrindle2.jpg|Sinibrindle Image:2014 Westminster Kennel Club Dog Show (12452166934).jpg|Ruskeabrindle Image:Plotthound.jpg|Mustabrindle Image:Plott Hound at a show.jpg|Brindle mustalla satulalla == Luonne ja käyttäytyminen == Plottinajokoira on älykäs, tarkkaavainen, tasapainoinen, uskollinen ja miellyttämishaluinen. Metsästäessään se on rohkea, kestävä, ketterä, nopea ja sisukas. Sillä on kaksi työskentelytapaa: joko ajaa riista puuhun tai pysäyttää se. == Alkuperä == Rotu polveutuu saksalaisen maahanmuuttajan Johannes Plottin vuonna 1750 mukanaan tuomasta viidestä brindlestä hannoverinvihikoirasta. Hän alkoi metsästää karhuja Pohjois-Carolinan vuoristoalueella, ja hänen poikansa Henry jatkoi hänen jalostustyötään risteyttämällä Saksasta tuotuja koiria paikallisiin ajokoiriin. Plottien perheen mukaan saksalaisia koiria risteytettiin kuitenkin ainoastaan yhden kerran koko jalostuksen aikana toiseen rotuun, georgialaiseen "leoparditäpläiseen karhukoiraan" 1800-luvun alkupuolella. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella.Morris, Desmond. Dogs - The Ultimate Dictionary of Over 1000 Dog Breeds, s. 233. Trafalgar Square, 2008: North Pomfret, Vermont. == Lähteet == Luokka:FCI:n ulkopuoliset rodut Luokka:SKL 6 Ajavat koirat Luokka:Ajokoirat Luokka:Yhdysvaltalaiset koirarodut
Japaninkotkarausku

Japaninkotkarausku (Myliobatis tobijei) on kotkarauskuihin kuuluva rustokala. Pieter Bleeker kuvasi lajin ensimmäisen kerran vuonna 1854. == Levinneisyys ja elinympäristö == M. tobijei -lajin levinneisyysalue on rannikolla Hongkongista ja Taiwanista pohjoiseen Korean niemimaan, Okinawan ja Japanin rantavesille. Sitä mahdollisesti esiintyy myös Indonesiassa, mutta tämä on epävarmaa. M. tobijei viihtyy hiekka- tai mutapohjaisilla alueille sekä rannikoilla että hieman syvemmissä vesissä, aina 220 metriin saakka. Se on lihansyöjä, joka syö pohjaeläimistöä, katkarapuja, rapuja, muita kaloja ja simpukoita. == Käyttäytyminen ja ekologia == M. tobijei on luonnostaan harvinainen laji, jonka käyttäytymisestä ei tiedetä paljonkaan. M. tobijei on ovovivipaarinen eli se hautoo munat sisällänsä ja synnyttää poikaset elävinä. Poikanen saa ravintonsa alkuun ruskuaispussista, mutta myöhemmin se saa lisäravintoa suoraan emon kohtunesteistä. Täysi-ikäinen kala voi olla 114 cm leveä ja 150 cm pitkä. Naaraat synnyttävät yhdestä kahdeksaan poikasta pentueeseen. Lajin lisääntymisestä ja biologiasta ei tiedetä paljonkaan. == Käyttö == Kalaa käytetään ruokakalana vähäisissä määrin, silloin kun sitä satunnaisesti saadaan saaliiksi. == Lähteet == == Aiheesta muualla == * Myliobatis tobijei BLEEKER, 1854 (kalalajin kuvaus www.shark-references.com sivustolla) * Australian Museum: Ornate Eagle Ray, Aetomylaeus vespertilio (Bleeker, 1852) Luokka:Rauskut Luokka:Uhanalaiset kalat
Poikakuoro (elokuva)

Poikakuoro (Boychoir) on François Girardin ohjaama kanadalais-yhdysvaltalainen perhe-elokuva vuodelta 2014. Pääosia näyttelevät Dustin Hoffman, Debra Winger, Eddie Izzard ja Kathy Bates sekä nuori Garrett Wareing. (Tilaajille) ==Juoni== Musikaalisesti lahjakkaan Stet-pojan alkoholistiäiti kuolee auto- onnettomuudessa. Stetin opettaja (Debra Winger) järjestää pojan arvostetun poikakuoron sisäoppilaitokseen. Stetin isä on salannut pojan olemassaolon uudelta perheeltään, mutta kustantaa pojan kuorokouluopinnot. Kapinallinen Stet on vähällä tulla erotetuksi koulusta, mutta kehittyy lopulta kuoron uudeksi tähtisopraanoksi. Pian äänenmurros iskee ja poika jättää koulun, mutta pääsee asumaan isänsä perheeseen. ==Katso myös== *Kuoropojat, ranskalainen elokuva vuodelta 2004 ==Lähteet== Luokka:Yhdysvaltalaiset perhe-elokuvat Luokka:Yhdysvaltalaiset draamaelokuvat Luokka:Vuoden 2014 yhdysvaltalaiset elokuvat Luokka:Vuoden 2014 kanadalaiset elokuvat Luokka:Musiikkielokuvat Luokka:Elokuvat koulusta ja koulutuksesta
Tsaarinpoppeli (Heinola)

Tsaarinpoppeli on Suomen suurin puuyksilö. Se kasvaa Heinolan rantapuistossa. Lajiltaan se on tsaarinpoppeli (Populus × petrowskiana). Tsaarinpoppelin korkeus on 34,5 metriä, latvuksen läpimitta 23 metriä ja ympärysmitta rinnan korkeudelta mitattuna 6,37 metriä. Puun tilavuus on yli 30 kuutiota. Tilavuuslaskelmassa ovat mukana vain päärunko ja puun seitsemän jättihaaraa, jotka ovat kukin normaalin puun veroisia. Isoista haaroista erkanevia oksia ei ole laskettu tilavuuteen mukaan. Heinolan tsaarinpoppeli selvisi vuoden 1901 Kymijoen tulvasta. Tiedosto:Tsaarinpoppeli lähikuva.jpg|Lähikuva Heinolan tsaarinpoppelista. Tiedosto:Heinolan_tsaarinpoppeli.jpg|Heinolan tsaarinpoppeli. == Lähteet == Luokka:Suomen puuyksilöt Luokka:Heinolan luonto Luokka:Haavat ja poppelit
Juovamakrilli

Juovamakrilli (Scomberomorus plurilineatus) on makrillien heimoon kuuluva kalalaji. Pierre Fourmanoir kuvasi lajin ensimmäisenä vuonna 1966. Juovamakrillin uhanalaisuusluokitus on Kansainvälisen luonnonsuojeluliiton mukaan puutteellisesti tunnettu. == Lähteet == == Aiheesta muualla == *Researchgate *ITIS: Scomberomorus plurilineatus Luokka:Makrillit Luokka:Puutteellisesti tunnetut lajit
Sotisaari

Sotisaari on vehreä saari ja kaupunginosa Kemijoen suistossa Kemin kaupungin alueella. Sotisaari on asukasmäärältään yksi Kemin pienimmistä kaupunginosista, ja se sijaitsee viiden kilometrin päässä Kemin keskustasta. Sotisaaressa on mm. Uiton muistomerkki, laavu, Sotisaaren puutarha ja laavun läheltä löytyy Karulan talo. Sotisaari on pieni kaupunginosa, eikä sieltä löydy esimerkiksi ruokakauppoja, ravintoloita tai kouluja. Lähin ruokakauppa on kuitenkin vain kahden kilometrin päässä Karihaarassa. Muita lähellä olevia ruokakauppoja ovat esimerkiksi K-Market Pörhölänkangas, Sale Mäntylä ja K-Citymarket Keminmaa. Puolestaan lähimpänä olevat ravintolat ovat Keminmaan kauppakeskuksen Scan Burger, Torvisen Markko's Pizza, Beer & Lunch ja Karihaaran Ruokala Koivu Pizza & Kebab. Puolestaan lyhyimmän matkan päästä löytyvät toiminnassa olevat koulut ovat Karihaaran koulu (Peruskoulu), Pölhön koulu (Peruskoulu), Lassilan koulu (Alakoulu), Kirkonmäen koulu (Peruskoulu) ja Koivuharjun koulu (Alakoulu). Metsäisessä Sotisaaressa elää useita eläinlajeja, kuten hirviä, jäniksiä metsäkauriita, sammakkoja ja joskus harvoin on löytynyt pöllökin. Luokka:Kemin saaret
Aaltosargi

Aaltosargi (Polysteganus undulosus) on hammasahvenien heimoon kuuluva kala. Charles Tate Regan kuvasi lajin ensimmäisenä vuonna 1908. == Ulkonäkö ja koko == Lajilla on keltaisia juovia kyljissä lähellä selkää. Pohjaväritys on kellertävänsävyinen harmaa. Selkäevä on kaksiosainen kuten ahvenella. Kyljessä on huomiota herättävä musta viiru. Aaltosargi on suurikokoinen, tavallisesti noin 80 senttimetrin mittainen kala. Suurimmat yksilöt ovat olleet 1,2 metrin mittaisia. Aaltosargi voi saavuttaa jopa 16 kilogramman painon. == Levinneisyys ja elinympäristö == Lajia esiintyy enimmäkseen Mosambikissa. Aiemmin aaltosargi oli yleisempi myös Etelä-Afrikan KwaZulu-Natalissa, mutta liikakalastuksen johdosta lajin kanta romahti, ja nykyisin niiden pyynti onkin kielletty. Laji on Kansainvälisen luonnonsuojeluliiton mukaan äärimmäisen uhanalainen. == Lähteet == Luokka:Hammasahvenet Luokka:Äärimmäisen uhanalaiset lajit Luokka:Uhanalaiset kalat
Siirroslohko

Siirroslohko on tektonisten voimien aikaan saama maankuoren kiviaineksen lohko. Niitä erottavat toisistaan siirrokset, joiden ansiosta lohkot voivat liikkua toisiinsa nähden. Pudonnutta lohkoa kahden normaalisiirroksen välissä kutsutaan hautavajoamaksi, ja kahden normaalisiirroksen kohottamaa lohkoa kutsutaan horstiksi. == Lähteet == Luokka:Rakennegeologia
Myliobatis peruvianus

Myliobatis peruvianus on kotkarauskuihin kuuluva rustokala. Samuel Garman kuvasi lajin ensimmäisen kerran vuonna 1913. == Levinneisyys ja elinympäristö == M. peruvianus -lajin levinneisyysalue käsittää hajanaisia alueita pitkin Tyynenmeren rannikkoa Perun pohjoisosasta aina Chilen rannikon eteläosiin saakka. M. peruvianus elää enemmän avomerellä kuin aivan rannikon tuntumassa. Sitä esiintyy 1–100 metrin syvyydellä. Lajia ei ole juurikaan tutkittu. == Biologia ja lisääntyminen == M. peruvianus on ovovivipaarinen eli se hautoo munat sisällänsä ja synnyttää poikaset elävinä. Poikanen saa ravintonsa alkuun ruskuaispussista, mutta myöhemmin se saa lisäravintoa suoraan emon kohtunesteistä. Naaraiden kerralla synnyttämien jälkeläisten määrää ei tiedetä, mutta sen arvellaan olevan alhainen samoin kuten Aetobatus narinari ja Aetomylaeus nichofii rauskulajeilla jotka saavat yhdestä neljään jälkeläistä. Rauskun suurin tunnettu pituus on 47,0 cm. == Lähteet == Luokka:Rauskut Luokka:Uhanalaiset kalat
Steven Crowder

Steven Blake Crowder (s. 7. heinäkuuta 1987) on kanadalais-amerikkalainen konservatiivinen poliittinen kommentaattori, näyttelijä ja koomikko. Hän on isäntä Louder with Crowder show-nimisessä ohjelmassa, joka sisältää uutisia, popkulttuuria ja politiikkaa. Hän on myös Fox Newsin entinen avustaja ja PBS Kidsin lasten piirretyn Arthurin entinen ääninäyttelijä. Hän on usein mukana The Glenn Beck Programissa ja The Dana Show'ssa. === Change My Mind -meemi === Change My Mind (suomeksi: 'muuta mieleni') on Internet-meemi, joka on peräisin valokuvasta, jossa on Crowder istuu merkin takana ja lukee "Male Privilege is a myth (miesten ylivalta on myytti) / Change my mind (muuta mieleni)." Crowder pystytti pöydän Texasin kristillisen yliopiston kampuksen ulkopuolelle ja kutsui ohi käveleviä opiskelijoita haastamaan hänen mielipiteensä aiheesta. Se kuului säännölliseen segmenttiin, jota Crowder esittää YouTube-kanavallaan ja podcastissaan. Hän istuu pöydän ääressä, ja edessä on kyltti, jossa sanotaan "Change my mind". Kun Crowder julkaisi sen Twitter-tilillään 18. helmikuuta 2018, ihmiset alkoivat muokata mielen muuttamisen aiheita. === Louder With Crowder === Steven Crowder julkaisi ensimmäisen videon YouTube-kanavalleen Louder With Crowder (suomeksi: Äänekkäämmin Crowderin kanssa) 4. tammikuuta 2009. == Filmografia == vuosi Elokuva Rooli Huomautuksia 2000-2001 Arthur (suomeksi Arttu) Alan Ääni 2000 Arthurin täydellinen joulu 2001 Two Summers Friend 2004 Arthur's Halloween Alan Ääni 2005 3 Needles Depanneur Manager 2006 The Covenant Party Kid 2007 The Secret Luokkahuoneen poika 2008 Bend & Break Blake The Velveteen Rabbit Baseball Boy # 1 2009 To Save a Life Doug Moore 2017 YouTube Carol Ebenezer YouTube == Lähteet == Luokka:Kanadanamerikkalaiset Luokka:Kanadalaiset koomikot Luokka:Yhdysvaltalaiset tubettajat Luokka:Amerikanenglantilaiset Luokka:Elävät henkilöt Luokka:Vuonna 1987 syntyneet Luokka:Politiikan kommentaattorit
Edmund Wilson

Edmund Wilson (1895 – 12. kesäkuuta 1972 Talcottville, New York, YhdysvallatWilson, Edmund,PennState University Libraries, viitattu 4.12.2021 ) oli yhdysvaltalainen kirjallisuuskriitikko, esseisti ja historioitsija. Häntä pidetään 1900-luvun alkupuolen valkoisen anglosaksisen protestanttisuuden keskeisenä edustajana amerikkalaisessa kirjallisuudessa, jota toisen maailmansodan jälkeen hallitsivat juutalaiset ja afroamerikkalaiset. Hän käsitteli kansantajuisesti marxilaisuutta teoksessaan To the Finland Station ja kirjallisuuden symbolismia teoksessaan Alex's Castle. Hän oli naimisissa kirjailija Mary McCarthyn kanssa, ja hänen lähipiiriinsä kuului muun muassa kirjailija F. Scott Fitzgerald. ==Lähteet== Luokka:Yhdysvaltalaiset kirjailijat Luokka:Yhdysvaltalaiset kriitikot Luokka:Yhdysvaltalaiset historioitsijat Luokka:Yhdysvaltalaiset esseistit Luokka:Vuonna 1895 syntyneet Luokka:Vuonna 1972 kuolleet
Rauta(III)fluoridi

Rauta(III)fluoridi (FeF3) eli ferrifluoridi on rauta- ja fluoridi-ionien muodostama epäorgaaninen ioniyhdiste. Yhdistettä käytetään katalyyttinä ja fluoraavana reagenssina orgaanisen kemian synteeseissä sekä magneettien valmistamiseen. ==Ominaisuudet, valmistus ja käyttö== Huoneenlämpötilassa rauta(III)fluoridi on vihreää kiteistä ainetta. Yhdisteen alkeiskoppi on rombinen. Kidevedettömän yhdisteen lisäksi tunnetaan myös kidevedellinen trihydraatti (FeF3·3H2O). Tämä on väriltään kellertävänruskeaa kiteistä ainetta ja sillä on kaksi kidemuotoa α- ja β-muodot. Rauta(III)fluoridi liukenee hieman veteen ja on liukenematonta orgaanisiin liuottimiin. Fluoridiliuoksiin aine liukenee muodostaen heksafluoroferraatti(III)ioneja ([FeF6]3-).Alan M. Stolzenberg: Iron Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 27.1.2019. Kidevedetöntä rauta(III)fluoridia valmistetaan rauta(III)kloridin ja vetyfluoridin välisellä reaktiolla. Kidevedellistä yhdistettä saadaan liuottamalla rauta(III)oksidia vetyfluoridin vesiliuokseen ja haihduttamalla vesi pois. Se voidaan myös kiteyttää vetyfluoridiliuoksesta. :FeCl3 \+ 3 HF → FeF3 \+ 3 HCl :Fe2O3 \+ 6 HF → 2 FeF3 \+ 3 H2O Rauta(III)fluoridia käytetään pääasiassa rautakobolttineodyymimagneettien valmistamiseen. Sitä käytetään myös orgaanisen kemian synteeseissä fluoraavana reagenssina sekä fluoraus-, polymerointi- ja hydrokrakkausreaktioiden katalyyttinä. Se katalysoi myös ksenonin ja fluorin välisten sidosten muodostumista. Rauta(III)fluoridia voidaan myös lisätä valuraudan joukkoon ja siitä valmistetaan eräitä keraameja. ==Lähteet== Luokka:Fluoridit Luokka:Rautayhdisteet
Mustapyrstöpiikkihai

Mustapyrstöpiikkihai (Squalus melanurus) on piikkihaiden heimoon kuuluva rustokalalaji. == Kuvaus == Mustapyrstöpiikkihait ovat pieniä haita. Naaraspuolisen kalan pituus on noin 75–80 senttimetriä. Niiden ruumiit ovat melko hoikkia ja niillä on pitkä ja kapea kuono. == Ravinto == Mustapyrstöpiikkihait syövät ravinnokseen katkarapuja, nilviäisiä ja erilaisia pohjaeläimiä. == Levinneisyys ja elinympäristö == Mustapyrstöpiikkihai asustaa pelkästään Uuden-Kaledonian saaren ympärillä. == Lähteet == Luokka:Hait
Eigenmannia

Eigenmannia on lasiveitsikalojen heimoon (Sternopygidae) kuuluva kalasuku. == Lajit == Sukuun kuuluu seuraavat 17 lajia: * Eigenmannia antonioi (Peixoto, Dutra & Wosiacki, 2015) * Eigenmannia besouro (Peixoto & Wosiacki, 2016) * Eigenmannia desantanai (Peixoto, Dutra & Wosiacki, 2015) *Eigenmannia guairaca (Peixoto, Dutra & Wosiacki, 2015) *Eigenmannia humboldtii (Steindachner, 1878) *Eigenmannia limbata (Schreiner & Miranda Ribeiro, 1903) *Eigenmannia macrops (Boulenger, 1897) *Eigenmannia matintapereira (Peixoto, Dutra & Wosiacki, 2015) *Eigenmannia meeki (Dutra, de Santana & Wosiacki, 2017) *Eigenmannia microstoma (Reinhardt, 1852) *Eigenmannia muirapinima (Peixoto, Dutra & Wosiacki, 2015) *Eigenmannia nigra (Mago-Leccia, 1994) *Eigenmannia pavulagem (Peixoto, Dutra & Wosiacki, 2015) *Eigenmannia trilineata (López & Castello, 1966) *Eigenmannia vicentespelaea (Triques, 1996) *Eigenmannia virescens (Valenciennes, 1836) – Aavekala *Eigenmannia waiwai (Peixoto, Dutra & Wosiacki, 2015) == Lähteet == Luokka:Veitsikalat
Karheapiikkihai

Karheapiikkihai (Cirrhigaleus asper) on piikkihaiden heimoon kuuluva rustokalalaji. Lajin nimesi Nigel Merrett vuonna 1973. == Kuvaus == Karheapiikkihait saavat nimensä karkeasta ihostaan. Niillä on suuret silmät. Ne ovat väriltään tummanruskeita päältä ja valkoisia alta. Ne voivat kasvaa 120 senttimetrin pituisiksi, mutta niiden yleinen pituus on 90 senttimetriä. Urokset kasvavat yleensä noin 85–90 senttimetrin pituisiksi, kun taas naarat kasvavat noin 89–110 senttimetrin pituisiksi. == Ravinto == Karheapiikkihait syövät ravinnokseen erilaisia luukaloja ja nilviäisiä mukaan lukien kalmareita. == Levinneisyys ja elinympäristö == Karheapiikkihain levinneisyysalue Länsi-Atlantilla on Pohjois-Carolina ja Pohjois- Meksikonlahti. Levinneisyysalue Intian valtamerellä on Etelä-Mosambik, Etelä- Afrikka ja Aldabransaaret ja Tyynellämerellä Havaijisaaret. === Elinympäristö === Karheapiikkihai elää syvissä merivesissä noin 214–600 metrin syvyydessä. == Lisääntyminen == Karheapiikkihai synnyttää 21–22 poikasta. == Lähteet == Luokka:Hait
Wolf (tulivuori)

Wolf on tulivuori Galápagossaarten Isabelalla. Se on saariston korkein vuori. Se kohoaa 1 710 metrin korkeuteen, ja sen rinteet ovat jyrkemmät kuin monien muiden Galápagosin tulivuoren. Wolfin huipulla on 6 × 7 kilometrin laajuinen ja 700 metrin syvyinen kaldera. Wolfilta purkautuva laava on useimmiten ʻAʻā- tyyppiä. Laavan isotoopit puolestaan muistuttavat poikkeuksellisesti merten keskiselänteillä purkautuvaa laavaa, kuten monilla muillakin Galápagossaarten tulivuorilla. Wolf on aktiivinen tulivuori, ja se on purkautunut useita kertoja historiallisella ajalla. Vuoden 2015 purkaus oli vulkaanisen räjähdysasteikon lukemaltaan 4. == Lähteet == Luokka:Galápagossaarten maantiede Luokka:Ecuadorin tulivuoret
Archolaemus

Archolaemus on lasiveitsikalojen heimoon (Sternopygidae) kuuluva kalasuku. Maarten Korringa kuvasi suvun vuonna 1970. Sukuun kuuluu FishBasen mukaan kuusi lajia. Ensimmäinen suvun lajeista löydettiin vuonna 1970, loput vasta vuonna 2012. == Lähteet == Luokka:Veitsikalat
Soukkamonniset

Soukkamonniset (Aspidoras) on panssarimonnien heimoon (Callichtyidae) kuuluva kalasuku. Rodolpho von Ihering kuvasi suvun vuonna 1907. Soukkamonnisia tavataan lähinnä Brasiliassa. Sukuun kuuluu FishBasen mukaan 22 lajia. Vuonna 2017 sukuun löytyi uusi laji, Aspidoras mephisto. == Lähteet == Luokka:Monniset
Äʹvv

Äʹvv on Näätämön (koltansaam. Njauddâm, norj. Neiden) kylässä Etelä-Varangin kunnassa Norjassa sijaitseva kulttuurihistoriallinen kolttasaamelaismuseo. Se sijaitsee noin 12 kilometriä Suomen rajalta. Museon tarkoituksena on kertoa kolttien elämäntavasta, historiasta ja kielestä. Museon nimi äʹvv tarkoittaa auringon kiloa. == Lähteet == == Aiheesta muualla == Luokka:Norjan kulttuurihistorialliset museot Luokka:Etelä-Varanki Luokka:Saamelaiset museot Luokka:Koltat
James Leasor

James Leasor (20. joulukuuta 1923 Erith, Kent – 10. syyskuuta 2007 Salisbury, Wiltshire) oli tuottelias englantilainen kirjailija, joka kirjoitti historiallisia ja jännitysromaaneja sekä elämäkertoja. Jotkin hänen kirjoistaan on tehty myös elokuviksi; näihin kuuluvat Ansa agentille (1965) kirjasta Passi unohdukseen ja Merten sudet (1980) kirjasta Boarding Party. Leasorin tunnetuimpia teoksia on yhdeksän jännitysromaanin sarja brittipoliisi Jason Lovesta, joka kutsutaan salaiseen palveluun ja pääsee seikkailemaan ympäri maailmaa. Näistä Jarkko Laine on suomentanut neljä 1970-luvun taitteessa. Toinen Leasorin vakiohahmo on 1800-luvun Kaukoidässä seikkaileva kauppias Macpherson Gunn. Salanimellä Andrew MacAllan hän kirjoitti Afrikkaan ja Aasiaan sijoittuvia tarinoita sekä lontoolaisesta klassikkoautojen kauppiaasta kertovia romaaneja. Opettajaperheeseen syntynyt James Leasor pääsi toimitusharjoittelijaksi kotiseutunsa Kentin sanomalehteen ja lähti sitten brittiarmeijan palvelukseen Intiaan ja Kaukoitään. Näiltä vuosilta juonsivat monet hänen kirjojensa aiheista. Palattuaan Englantiin hän pääsi opiskelemaan englantia Oxfordin yliopiston Oriel Collegeen ja sai vuonna 1946 julkaistuksi esikoisromaaninsa, armeija-aikana Burmassa käsin kirjoittamansa tarinan Not Such a Bad Day, jonka hänen äitinsä kirjoitti puhtaaksi kirjoituskoneella. ==Suomennetut teokset== *Kaksi aarretta, neljätoista kuolemaa (Conspiracy of Silence), yhdessä Peter Etonin kanssa. Tammi, 1960, suom. Jouko Linturi. *Rudolf Hess, kutsumaton lähettiläs (The Uninvited Envoy), WSOY, 1963, suom. T. J. Kivilahti. *Passi unohdukseen (Passport to Oblivion), Otava, 1969, suom. Jarkko Laine. *Passi perikatoon (Passport to Peril), Otava, 1970, suom. Jarkko Laine. *Passi pelkoon (Passport in Suspense), Otava, 1971, suom. Jarkko Laine. *Passi pyhiinvaeltajalle (Passport for a Pilgrim), Otava, 1972, suom. Jarkko Laine. *Se on vain hinnasta kiinni (Never Had a Spanner on Her), Otava, 1972, suom. Arvi Tamminen. *Vihreä rannikko : maihinnousu Dieppeen 1942 (Green Beach), Otava, 1977, suom. Pertti E. Nykänen. ==Lähteet== Luokka:Brittiläiset kirjailijat Luokka:Vuonna 1923 syntyneet Luokka:Vuonna 2007 kuolleet
Lagstads skola

Lagstads skola on Espoon keskuksessa sijaitseva ruotsinkielinen peruskoulu, jossa toimii luokat 1–10. Koulun rehtorina toimii Agneta Torsell. ==Rakennushistoriaa== Ruotsinkielinen Lagstads skola oli Espoon ensimmäinen kansakoulu, alun perin nimeltään Lagstads folkskola. Se rakennettiin vuosina 1871–1874 Espoonjoen varteen kirkon omistamalle tilalle Espoon kirkon vastarannalle. Puurakennuksessa oli luokkahuone erikseen tytöille ja pojille sekä naisopettajan asunto. Erikseen oli pihapiirissä oli miesopettajan asunto sekä talousrakennus. Vuonna 1954 valmistuneen kivikoulun on suunnitellut arkkitehti Toivo Pelli. Vuonna 2017 tehdyssä Espoon koulurakennusten inventoinnissa sen todetaan olevan hyvin toteutettua julkista arkirakentamista ajalleen tyypillisin ratkaisuin. Ensimmäisen laajennuksen sanotaan soveltuvan vanhaan rakennukseen ja ympäristöönsä paremmin kuin toisen, vuonna 2006 toteutetun. ==Lähteet== ==Aiheesta muualla== *Koulun kotisivut (ruotsiksi) Luokka:Espoon peruskoulut Luokka:Suomen ruotsinkieliset peruskoulut Luokka:Espoon keskus
Käkimonni

Käkimonni (Synodontis multipunctatus) on ripsimonnien heimoon kuuluva kala, jota pidetään myös akvaarioissa. == Kuvaus == Käkimonnin tunnistaa sen viiksistä, joissa on pienet ripset. Niiden ruumiissa ei ole suomuja vaan se on paljas. Niillä on pyöreä suu. Korkean tukevan piikillä varustetun selkäevän takana on suuri rasvaevä. Ne ovat usein ruskean värisiä ja niillä on mustia laikkuja niiden ruumissa. Ne voivat kasvaa 27 senttimetrin pituisiksi. == Ravinto == Se syö ravinnokseen muun muassa etanoita, katkarapuja, planktonia ja krillejä. == Levinneisyys ja elinympäristö == Käkimonni asuu Afrikassa, Tanganjikajärvessä. == Lähteet == Luokka:Akvaariokalat Luokka:Ripsimonnit
Luettelo Suomen virallisen albumilistan ykkösistä vuonna 2019

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2019. Viikko Artisti(t) Albumi Levy-yhtiö(t) 1 Alan Walker Different World Sony Music 2 Alan Walker Different World Sony Music 3 Alan Walker Different World Sony Music 4 Remu & Hurriganes Last Call – Live In Helsinki Lasso Entertainment 5 Swallow the Sun When a Shadow is Forced Into the Light Century Media/Sony 6 Dumari ja Spuget Usvaa putkeen Vallila Music House 7 Beast In Black From Hell with Love Nuclear Blast 8 Ville Valo & Agents Ville Valo & Agents Vallila Music House 9 Ville Valo & Agents Ville Valo & Agents Vallila Music House 10 Lauri Tähkä Meidän tulevat päivät Warner Music 11 Children of Bodom Hexed Nuclear Blast 12 Ville Valo & Agents Ville Valo & Agents Vallila Music House 13 Battle Beast No More Hollywood Endings Nuclear Blast 14 Billie Eilish When We All Fall Asleep, Where Do We Go? Interscope 15 Billie Eilish When We All Fall Asleep, Where Do We Go? Interscope 16 Ellips Yhden naisen hautajaiset Ratas Music 17 Billie Eilish When We All Fall Asleep, Where Do We Go? Interscope 18 Billie Eilish When We All Fall Asleep, Where Do We Go? Interscope 19 Billie Eilish When We All Fall Asleep, Where Do We Go? Interscope 20 Pyhimys & Saimaa Olisinpa täällä Warner Music 21 Rammstein Rammstein Universal Music 22 Gettomasa Diplomaatti PME Records 23 24 Avicii Tim Universal Music 25 JVG Rata/raitti PME Records 26 27 Sanni Trippi Warner Music 28 JVG Rata/raitti PME Records 29 Ed Sheeran No.6 Collaborations Project Asylum Records 30 31 32 JVG Rata/raitti PME Records 33 Slipknot We Are Not Your Kind Roadrunner Records 34 JVG Rata/raitti PME Records 35 36 Ellinoora Vaaleanpunainen vallankumous Warner Music 37 Post Malone Hollywood’s Bleeding Republic Records 38 39 40 Vain elämää Kausi 10, ensimmäinen kattaus Warner Music 41 Insomnium Heart Like a Grave Sony Music 42 Vain elämää Kausi 10, ensimmäinen kattaus Warner Music 43 44 Maustetytöt Kaikki tiet vievät Peltolaan Playground Music 45 Vain elämää Kausi 10, toinen kattaus Warner Music 46 47 48 49 Vain elämää – joulu 50 Nightwish Decades: Live in Buenos Aires Nuclear Blast 51 Eri esittäjiä Volume PME Records 52 Vain elämää Vain elämää – joulu Warner Music == Katso myös == == Lähteet == * Musiikkituottajat → Tilastot → Suomen virallinen lista → Albumit 2019 Albumilista 2019
Seidl

Seidl on muun muassa seuraavien henkilöiden sukunimi: * Andreas Seidl (s. 1976), saksalainen tallipäällikkö * Anton Seidl (1850–1898), unkarilaissyntyinen kapellimestari * Johann Gabriel Seidl (1804–1875), itävaltalainen runoilija * Mario Seidl (s. 1992), itävaltalainen yhdistetyn hiihtäjä * Martina Seidl (s. 1974), saksalainen ampumahiihtäjä * Siegfried Seidl (1911–1947), itävaltalainen natsi ja keskitysleirin komendantti * Ulrich Seidl (s. 1952), itävaltalainen elokuvaohjaaja, käsikirjoittaja ja tuottaja.
Karnainen

Karnainen (ruots. Karnais) on Lohjan 22. kaupunginosa, keskustan pohjoispuolella. Vesialueiden kuten Hormajärven ja Maikkalanselän ympäröimän metsäisen kylän läpi kulkee nykyisin valtatie 1 eli Helsinki–Turku- moottoritie, 2,2 kilometrin matkan Karnaisten tietunnelissa, joka oli Suomen pisin, kunnes sata metriä pidempi Tampereen rantatunneli valmistui 2016. Karnaisissa sijaitsevat myös Lohjan ABC-huoltamo ja Kisakallion Urheiluopisto. Järvien rannoilla on omakotitaloja ja kesämökkejä. == Karnaistenkorpi == Jyrkkiä metsäisiä kallioita sisältävä Karnaistenkorpi on Lohjan laajin yhtenäinen ulkoilualue. Siellä on kaksi pientä lampea, kaksi opastein varustettua luontopolkua sekä lapsille ja perheille suunnattu tarinapolku. ==Lähteet== ==Aiheesta muualla== *Karnaisten retkeilykartta (PDF) Luokka:Lohjan kaupunginosat
Raivohuone

Raivohuone tai vihahuone on paikka, jossa asiakas saa tuhota asioita. Tuhoamisen hän voi suorittaa astalolla kuten golfmailalla, sorkkaraudalla tai lekalla. Tuhottavat esineet toimittaa huoneeseen palveluntarjoaja, mutta niitä saa myös asiakas itse tuoda mukanaan tietyin rajoituksin. Raivohuoneita markkinoidaan keinona purkaa stressiä ja vihaa esineiden tuhoamisen avulla. Jotkut voivat käydä raivohuoneella huvin vuoksi. Raivohuoneita on avattu vuoden 2015 jälkeen paljon erityisesti Kanadassa ja Yhdysvalloissa. Myös Kiinassa niiden suosio on kasvussa. Suomen ensimmäinen raivohuone Rage Cube avattiin Jyväskylässä helmikuussa 2017. Sen jälkeen raivohuoneita on avattu myös ainakin Tampereelle ja Seinäjoelle. Viimeisin raivohuone avattiin Turkuun lokakuussa 2019. ==Lähteet== Luokka:Aggressio Luokka:Virkistys
Aleksei Ibatulov

Aleksei Olegovitš Ibatulov (; s. 28. toukokuuta 1993 Arkangeli) on venäläinen keskikenttää pelaava jääpalloilija, jolla on myös Viron passi, joten hän on edustanut Viron maajoukkuetta vuosien 2018 ja 2019 MM-kisoissa. Viron passioikeus perustuu siihen, että hänen isoäitinsä on Viron kansalainen. Ibatulov pelasi Suomessa Bandyliigaa Varkauden WP-35:n riveissä kaksi kautta eli kaudet 2016 ja 2017. Sen jälkeen hän siirtyi kasvattajaseuraansa Arkangelin Vodnikiin. Ibatulov on edustanut MM-kisojen B-sarjassa pelaavaa Viroa vuosina 2018 ja 2019. Hän oli molempina vuosina B-sarjan paras maalintekijä, vuonna 2018 18 maalia ja vuonna 2019 peräti 27 maalia, jolloin hän oli nostamassa Viroa B-sarjan voitolla A-sarjaan. Hä'net valittiin molempina vuosina B-sarjan parhaaksi hyökkääjäksi. ==Lähteet== * Aleksei Ibatulov Bandysidan-tietokannassa * Aleksei Ibatulov rusbandy.ru-tietokannassa === Viitteet === Luokka:Venäläiset jääpalloilijat Luokka:Virolaiset jääpalloilijat Luokka:Vuonna 1993 syntyneet Luokka:Elävät henkilöt
Henry (Yhdistyneen kuningaskunnan prinssi)

Prinssi Henry, Gloucesterin herttua, (Henry William Frederick Albert, 31. maaliskuuta 1900 – 10. kesäkuuta 1974) oli kuningas Yrjö V:n ja kuningatar Maryn kolmas poika. Hän palveli Australian kenraalikuvernöörinä vuosina 1945–1947. Hän on ainoa kuninkaallisen perheen jäsen, joka on toiminut kyseisessä virassa. Henry oli ensimmäinen brittiläisen monarkin poika, joka suoritti opintonsa kotiopetuksen sijaan koulussa. Hän opiskeli Eton Collegessa ja menestyi eri urheilulajeissa, kuten kriketissä, poolossa ja tenniksessä. Myöhemmin hän opiskeli yhdeksän kuukautta Cambridgen yliopistossa. Henryn nuorempi veli Kentin herttua George oli alun perin valittu seuraamaan Gowrien jaarlia Australian kenraalikuvernöörinä, mutta tämä kuoli lento- onnettomuudessa vuonna 1942. 15. marraskuuta 1943 Australian pääministeri John Curtin ilmoitti, että Henry oli valittu seuraavaksi kenraalikuvernööriksi. Hän saapui maahan 28. tammikuuta 1945, ja hänet vihittiin tehtäväänsä kaksi päivää myöhemmin. == Lähteet == == Aiheesta muualla == Luokka:Vuonna 1900 syntyneet Luokka:Vuonna 1974 kuolleet Luokka:Australian kenraalikuvernöörit Luokka:Yhdistyneen kuningaskunnan kuninkaalliset
Amurinsampi

Amurinsampi (Acipenser schrenckii) on sampien heimoon kuuluva pohjakalalaji. Johann Friedrich von Brandt kuvasi lajin ensimmäisenä vuonna 1869. == Ulkonäkö ja koko == Amurinsammen selässä ja kyljissä on rivi luukilpiä. Pohjaväritys on turkoosinharmaa. Amurinsampi on erittäin kookas kala: laji saattaa kasvaa jopa kolmen metrin mittaiseksi ja painaa lähes 200 kilogrammaa. Amurinsampi voi yltää lähes 70 vuoden ikään. == Levinneisyys ja elinympäristö == Amurinsampea tavataan Pohjois-Aasiassa ja Venäjällä. Laji elää meri-, murto- ja makeassa vedessä. Sopivin veden lämpötila lajille on 10–20 °C. Aikuiset yksilöt elävät lähinnä hiekkapohjaisissa joissa. Amurinsammen uhanalaisuusluokitus on Kansainvälisen luonnonsuojeluliiton mukaan äärimmäisen uhanalainen. == Ravinto ja elintavat == Amurinsampi käyttää ravinnokseen pohjaeläimiä. Urokset tulevat sukukypsiksi 7–8 vuoden iässä, naaraat hieman vanhempina. == Lähteet == Luokka:Sammet Luokka:Uhanalaiset kalat
EuroFloorball Cup 2010

EuroFloorball Cup 2010 oli järjestyksessään 18. salibandyn seurajoukkueiden Euroopan-mestaruusturnaus. Se järjestettiin 5.–9. lokakuuta Latviassa. Turnauksen voittivat ruotsalaiset Storvreta IBK ja IKSU. Vuonna 2010 Euroopan parhaiden seurajoukkueturnaus pelattiin viimeistä kertaa EuroFloorball Cup- nimellä. 2011 lähtien Euroopan parhaiden salibandymaiden seurajoukkueet pelaavat Champions Cupissa. == Lähteet == * http://www.floorball.org/pages/EN/EFC-2010 2010 Luokka:Vuoden 2010 salibandy Luokka:Latvian salibandy
Kääpiötokko

Kääpiötokko (Pandaka pygmaea) on tokkojen heimoon kuuluva kala. Se jää alle 15 mm pitkäksi ja kuuluu maailman pienimpiin selkärankaisiin. Kääpiötokkoja on tavattu Indonesiassa ja Filippiineillä. Se löydettiin Malabon-joesta, mutta alkuperäinen löytöpaikka on jäänyt rakentamisen alle ja koko alue pahoin saastunut. Indonesiassa kääpiötokot elävät murtovedessä ja mangrovealueilla. Viitattu 27.1.2019 Lajin uhanalaisluokitus vuodelta 1996 oli äärimmäisen uhanalainen ja perustui silloin ajateltuun suppeaan esiintymisalueeseen. Sittemmin lajia on löydetty muualtakin. == Lähteet == Luokka:Tokot
Janne Savenius

Janne Savenius (23. heinäkuuta 1968 – tammikuu 2019) oli suomalainen salibandyn pelaaja. Savenius pelasi uransa aikana vuosina 1990–2004 Tampereen Gunnersissa lukuun ottamatta yhtä kautta SBS Porissa. Savenius pelasi 231 liigaottelua ja teki niissä 187 tehopistettä ja pelasi divarissa 83 ottelua ja teki niissä 103 tehopistettä. Maaotteluita Savenius pelasi 26 ja hän teki niissä kymmenen tehopistettä. Savenius kuoli tammikuussa 2019 50-vuotiaana vaikeaan sairauteen. Saveniuksen kaksoisveli on Jarkko Savenius. == Lähteet == Luokka:Suomalaiset salibandyn pelaajat Luokka:Vuonna 1968 syntyneet Luokka:Vuonna 2019 kuolleet
EuroFloorball Cup 2009

EuroFloorball Cup 2009 oli järjestyksessään 17. salibandyn seurajoukkueiden Euroopan-mestaruusturnaus. Se järjestettiin lokakuussa 2009 Tanskassa. Ruotsalaisjoukkueet eivät osallistuneet miesten cupiin kustannussyistä. Miehissä turnauksen voitti suomalainen SSV, joka voitti finaalissa Tapanilan Erän jatkoajalla 6-5. Santtu Manner teki finaalissa SSV:n jokaisen maalin. Naisissa turnauksen voitti ruotsalainen IKSU. == Lähteet == * http://www.floorball.org/pages/EN/EFC-2009 Luokka:EuroFloorball Cup Luokka:Vuoden 2009 salibandy Luokka:Tanskan salibandy Luokka:Tanskan urheilutapahtumat
Oceania (albumi)

Oseania on amerikkalaisen vaihtoehtorockyhtyeen The Smashing Pumpkinsin albumi, joka julkaistiin 19. kesäkuuta 2012 EMI:n , Reprise Recordsin ja Martha's Musicin kautta. Billy Corganin ja Bjorn Thorsrudin tuottama albumi on osa bändin hylättyä 44 kappaleen projektia, Teargarden by Kaleidyscopea. Smashing Pumpkins paljastaa Albumin kansi Oseanialle . Lehdistötiedote. 2012-04-30. == Kokoonpano == *Billy Corgan – Laulu, kitara, kosketinsoitin, tuotanto *Jeff Schroeder – kitara *Nicole Fiorentino – Basso, taustalaulu *Mike Byrne – rummut, taustalaulu == Lähteet == Luokka:Vuoden 2012 albumit Luokka:Smashing Pumpkinsin albumit
Monuments to an Elegy

Monuments to an Elegy on amerikkalaisen vaihtoehtorock-yhtye The Smashing Pumpkinsin yhdeksäs studioalbumi, joka julkaistiin 9. joulukuuta 2014. Levy sai yleisesti positiivisia arvioita musiikkikriitikoilta, mutta myi huonosti verrattuna bändin aiempiin albumeihin. == Kokoonpano == * Billy Corgan – laulu , kitara , bassokitara , kosketinsoitin ja syntetisaattorit * Jeff Schroeder – kitara * Tommy Lee – rummut * Sstaria (Sheri Shaw) – taustalaulu "Anaise!" == Arvostelut == * Soundi: THE SMASHING PUMPKINS: Monuments To An Elegy Viitattu 17.4.2022. == Lähteet == Luokka:Vuoden 2014 albumit Luokka:Smashing Pumpkinsin albumit Luokka:Yhdysvaltalaiset synthpop-albumit Luokka:Yhdysvaltalaiset pop rock -albumit
Pisces Iscariot

Pisces Iscariot on kokoelmalevy yhdysvaltalaiselta vaihtoehtorockyhtye, The Smashing Pumpkinsilta. Kokoelma sisältää singlejen B-puolia ja ennen julkaisemattomia kappaleita. == Kokoonpano == * Jimmy Chamberlin - rummut * Billy Corgan - laulu , kitara , tuotanto , valokuvaus, pakkaus * James Iha - kitara, laulu, tuotanto * D'arcy Wretzky - bassokitara == Kappalelista == Luokka:Vuoden 1994 kokoelma-albumit Luokka:Smashing Pumpkinsin albumit
Leo Magnus Schwanck

Leo Magnus Schwanck (7. maaliskuuta 1883 Helsinki – 22. huhtikuuta 1941 Helsinki) oli Suomen Puolustusvoimien eversti tykistön aselajissa. Schwanckin vanhemmat olivat eversti Carl Theodor Schwanck ja Olga Maria Schwanck (o.s. Wittfooth). Hänen setänsä oli jalkaväenkenraali Leopold Edvard Schwanck. ==Palvelus Venäjän armeijassa== Schwanck kävi Haminan kadettikoulun ja ensimmäisessä maailmansodassa hän palveli itärintamalla. ==Palvelus Ukrainan armeijassa== Venäjän lokakuun vallankumouksen jälkeen Schwanck liittyi Ukrainan armeijaan Kaarlo Kivekkään johtamaan divisioonaan. Heinäkuussa 1918 Schwanck palasi Suomeen Kivekkään, Harry Alfthanin ja 14 muun suomalaisen kanssa Suomeen. Schwanck, Kivekäs ja Alfthan pääsivät vanhoina Haminan kadettikoulun oppilaina suoraan Puolustusvoimien palvelukseen 5. elokuuta 1918.Virkaikäluettelo upseereista vakinaisessa sotapalveluksessa (1919) ==Palvelus Suomen Armeijassa== Suomeen tullessaan Schwanck sai everstiluutnantin arvon, jonka hän oli saanut myös Ukrainan armeijassa. Hän sai ensitöikseen komentoonsa Jääkäripatteriston.Harjula, Mirko: Ryssänupseerit. Ensimmäisen maailmansodan Venäjän asevoimien suomalaistaustaiset upseerit 1914–1956. s.354. Helsinki: Books on Demand, 2013. ISBN 978-952-28656-6-3. Kenttätykistörykmentti 3:n komentajana hän toimi 27. syyskuuta – 18.09.1924 Lappeenrannassa ja Riihimäellä.Kiltakäsikirja, Jääkäriprikaatin kilta ry Vuosina 1927-1938 hän johti Tykistön koeampumakenttää Utissa.Koeampumalaitoksen arkisto, Arkistonmuodostaja: Koeampumalaitos ==Yksityiselämä== Schwanck meni naimisiin Antonina Feodoroffin kanssa. Schwanck on haudattu Taivassalon hautausmaalle. ==Lähteet== Luokka:Suomalaiset everstit Luokka:Vuonna 1883 syntyneet Luokka:Vuonna 1941 kuolleet
Yhdysvaltain tulli- ja rajavartiolaitos

Yhdysvaltain tulli- ja rajavartiolaitos , lyh. USCBP tai CBP) on Yhdysvaltain kotimaan turvallisuusviraston (DHS) alainen liittovaltion lainvalvontaviranomainen, ja maan pääasiallinen rajavalvontalaitos. Sen tehtävänä on säädellä ja helpottaa kansainvälistä kauppaa, kerätä tuontitulleja, ja valvoa Yhdysvaltojen säädöksiä, mukaan lukien kauppa, tulli ja maahanmuutto. CBP on yksi Yhdysvaltojen suurimmista lainvalvontaviranomaisista. https://www.cbp.gov/about https://www.dhs.gov/news/2012/04/17/written-testimony-us-customs-and-border- protection-house-homeland-security Virasto työllistää yli 45 600 liittovaltion agenttia ja virkamiestä. Viraston pääkonttori sijaitsee Washington D.Cssä. https://www.cbp.gov/contact/cbp-hq == Lähteet == == Aiheesta muualla == tulli- ja rajavartiolaitos Luokka:Yhdysvaltain poliisitoimi
Michela Pace

Michela Pace (s. 25. tammikuuta 2001 Gozo, Malta) on maltalainen laulaja. Hän voitti X Factor Malta -kilpailun ensimmäisen tuotantokauden vuonna 2019. Palkinnoksi Pace edusti Maltaa vuoden 2019 Eurovision laulukilpailussa Tel Avivissa sekä sai levytyssopimuksen Sony Music Italyn kanssa. Maltan edustuskappale euroviisuissa on nimeltään ”Chameleon”. Pace osallistui myös Maltan euroviisukarsintoihin vuonna 2017 kappaleella ”Cruise Control”, mutta ei edennyt finaaliin asti. == Lähteet == Luokka:Maltalaiset laulajat Luokka:Maltan euroviisuedustajat Luokka:Vuoden 2019 euroviisuedustajat Luokka:Vuonna 2001 syntyneet Luokka:Elävät henkilöt
Aldus Corporation

Aldus Corporation oli yhdysvaltalainen julkaisuohjelmia kehittänyt ohjelmistoyritys. Se tunnettiin erityisesti aikaisen työpöytäjulkaisualustan PageMakerin kehittämisestä. Yritys oli nimetty 1400-luvun venetsialaisen kirjanpainajan Aldus Manutiuksen mukaan. Aldus Corporationin kotipaikka oli Seattle Washingtonin osavaltiossa, Yhdysvalloissa. Syyskuussa 1994 Alduksen suurin kilpailija Adobe osti Alduksen 446 miljoonalla Yhdysvaltain dollarilla. == Tuotteet == === Julkaisuohjelmat === * PageMaker === Taitto-ohjelmat === * ColorCentral * PressWise * PrintCentral * TrapWise === Grafiikkaohjelmat === * FreeHand * Gallery Effects * Perusasion * PhotoStyler * TextureMaker * SuperPaint * Intellidraw === Aldus Interactive Publishing / CoSA === * After Effects * Hitchcock * Fetch == Lähteet == Luokka:Yhdysvaltalaiset ohjelmistoyritykset